stanford-oval/wikipedia huggingface dataset:
Oulu Nice Soccer

Oulu Nice Soccer (ONS; virallisesti Oulun Naisfutis ry on oululainen vuonna 2006 perustettu naisten jalkapallotoimintaan erikoistunut urheiluseura.
ONS:n edustusjoukkue osallistui ensimmäistä kertaa sarjatoimintaan vuonna 2007 Naisten Ykkösessä saatuaan sarjasta luopuneen Oulun Luistinseuran paikan. Kauden 2011 päätteeksi seura nousi Naisten Liigaan. Kauden 2019 päätteeksi ONS putosi suoraan Naisten Ykköseen mutta nousi kaudeksi 2022 takaisin liigaan.
Sarjasijoitukset 2007–2018

| Kausi | Sarja | Sijoitus |
| --- | --- | --- |
| 2007 | Naisten Ykkönen | 10. |
| 2008 | Naisten Ykkönen | 06. |
| 2009 | Naisten Ykkönen | 05. |
| 2010 | Naisten Ykkönen | 03. |
| 2011 | Naisten Ykkönen, lohko B | 02. |
| 2011 | Naisten Ykkönen, yläloppusarja | 01. |
| 2012 | Naisten Liiga | 07. |
| 2013 | Naisten Liiga, runkosarja | 08. |
| 2013 | Naisten Liiga, alaloppusarja | 01. |
| 2014 | Naisten Liiga, runkosarja | 10. |
| 2014 | Naisten Liiga, alaloppusarja | 04. |
| 2015 | Naisten Ykkönen | 02. |
| 2016 | Naisten Liiga, runkosarja | 08. |
| 2016 | Naisten Liiga, alaloppusarja | 02. |
| 2017 | Naisten Liiga, runkosarja | 09. |
| 2017 | Naisten Liiga, alaloppusarja | 03.   |
| 2018 | Naisten Liiga, runkosarja | 08. |
| 2018 | Naisten Liiga, alaloppusarja | 03. |
Joukkue kaudella 2022

Päivitetty 28.5.2022
Aiheesta muualla

Seuran kotisivut[vanhentunut linkki]
Pavel Kuznetsov

Pavel Kuznetsov vuonna 2019.
Pavel Kuznetsov (ven. Павел Кузнецов; s. 10. elokuuta 1958) on venäläinen diplomaatti. Hänet nimitettiin 14. elokuuta 2017 maansa suurlähettilääksi Suomeen. Kuznetsov on aiemmin työskennellyt Venäjän ulkoasiainministeriössä ja edustustoissa ulkomailla; Neuvostoliiton/Venäjän Suomen-suurlähetystöissä hän on aiemmin ollut tehtävissä vuosina 1980–1985 ja 1991–1996.
Kuznetsov on valmistunut Neuvostoliiton ulkoasianministeriön kansainvälisten suhteiden korkeakoulusta Moskovassa vuonna 1980. Hän on naimisissa, ja hänellä on lapsi.
Kuznetsov varoitti lokakuussa 2017 Venäjän vastatoimista, mikäli Suomi liittyisi Naton jäsenmaaksi.
Kunnianosoitukset

Ystävyyden kunniamerkki (Venäjä, 2017)
Pavlovski

Pavlovski (ven. Па́вловский) on kaupunkimainen taajama ja kaupunkikunta Permin aluepiirin Otšorin piirissä Venäjällä. Se sijaitsee Kaman sivujoen Otšorin varrella 10 kilometriä Otšorin kaupungista kaakkoon. Asukkaita on 3 300 henkeä (vuonna 2009).
Paikkakunta on saanut alkunsa vuonna 1816 perustetusta Stroganovien rautatehtaasta. Vuonna 1941 sinne evakuoitiin Bakusta öljynporauslaitteita valmistava konepaja. Kaupunkimaisen taajaman statuksen Pavlovski sai vuonna 1929.
Nykyään Pavlovskissa toimii konepaja ja maatalousyritys. Taajamassa on keskikoulu, lasten musiikkikoulu, kulttuuritalo, kaksi kirjastoa ja sairaala. Nähtävyyksiä ovat 1900-luvun alussa rakennetut Pietari-Paavalin kirkko, tehtaan hallintorakennus, koulu ja mestari Kotšerginin talo. Lähistöllä sijaitsee metsäpuisto ja Otšorin rauhoitusalue.
Pavlovskista on kotoisin mestarihiihtäjä Alevtina Koltšina.
Paukkurauta-Kati

| Paukkurauta-Kati> Cat Ballou |
| --- | --- |

Ohjaaja:  Elliott Silverstein
Käsikirjoittaja:  Walter Newman Frank Pierson
Perustuu:  Roy Chanslorin romaaniin The Ballad of Cat Ballou
Tuottaja:  Harold Hecht
Säveltäjä:  Frank De Vol (säv.) Mack David (san.) Jerry Livingston  (san.)
Kuvaaja:  Jack A. Marta
Leikkaaja:  Charles Nelson
Tuotantosuunnittelija:  Malcolm Brown
Pääosat:  Jane Fonda Lee Marvin Michael Callan Dwayne Hickman Nat King Cole
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  1965
Kesto:  97 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Paukkurauta-Kati (Cat Ballou) on Elliot Silversteinin ohjaama lännenelokuva vuodelta 1965. Elokuva kertoo naisesta (Jane Fonda), joka palkkaa pyssymiehen suojelemaan isänsä maatilaa. Osoittautuu ettei pyssymies olekaan ihan sellainen kuin hän oli odottanut. Lee Marvin sai roolistaan Oscarin.
Vakavasta romaanista on tehty komedia, mutta kaikkia tarinan synkkiä aineksia ei silti ole poistettu. Elokuvassa on viittauksia moniin lännenklassikkoihin, etenkin Etäisten laaksojen mieheen. Elokuva haki uusia tuulia lännenelokuvan lajityyppiin, ja sellaisia oli esimerkiksi minstreliduo Nat King Cole ja Stubby Kaye, joiden laulama tunnussävel kuljettaa tarinaa.
Näyttelijät

| 0 | 1 | 2 |
| --- | --- | --- |
|  Jane Fonda  | … |  Catherine ”Cat” Ballou   |
|  Lee Marvin  | … |  Kid Shelleen ja Tim Strawn   |
|  Michael Callan  | … |  Clay Boone   |
|  Dwayne Hickman  | … |  Jed   |
|  Nat King Cole  | … |  The Sunrise Kid   |
|  Stubby Kaye  | … |  professori Sam the Shade   |
|  Tom Nardini  | … |  Jackson Two-Bears   |
|  John Marley  | … |  Frankie Ballou   |
|  Reginald Denny  | … |  sir Harry Percival   |
|  Jay C. Flippen  | … |  sheriffi Cardigan   |
|  Arthur Hunnicutt  | … |  Butch Cassidy   |
Arviot

Arto Pajukallio (Tv-maailma 27/2014) antaa kiitosta Jane Fondalle osasuorituksestaan, samoin Lee Marvinille tämän ironisesta kaksoisroolista.
Aiheesta muualla

Paukkurauta-Kati Internet Movie Databasessa (englanniksi)
Tooze, Gary: Cat Ballou Blu-ray - Lee Marvin DVDBeaver. Viitattu 14.3.2021. (englanniksi)
Pathé

Pathén veljekset maailmaa valloittamassa. Adrien Barrèren piirros.
Pathé on eurooppalainen elokuvayhtiö, joka on saanut alkunsa Charles Pathén ja hänen veljiensä Pariisissa vuonna 1896 perustamasta Société Pathé Frères -yhtiöstä. 1900-luvun alussa siitä tuli yksi maailman suurimmista elokuvatuottajista ja elokuvalaitteiden valmistajista sekä huomattava äänilevy-yhtiö.
Nykyään Pathé harjoittaa elokuvien tuotantoa ja jakelua Ranskassa, Britanniassa ja Sveitsissä. Sen tytäryhtiö Les Cinémas Gaumont Pathé toimii elokuvateatterialalla Ranskassa, Alankomaissa ja Sveitsissä. Vuonna 2014 Pathén liikevaihto oli 863 miljoonaa euroa ja se työllisti yli 3 700 henkilöä. Yhtiön kotipaikka on Pariisi.
Aiheesta muualla

Wikimedia Commonsissa on kuvia tai muita tiedostoja aiheesta .
Pathén sivusto (ranskaksi)
Pero

Pero oli kreikkalaisessa mytologiassa Neleuksen ja Khloriin tytär ja serkkunsa Biaan puoliso. Hänen poikiaan olivat muun muassa Areios, Leodokos ja Talaos.
Perolla oli niin lukuisia kosijoita hänen kauneutensa tähden, että hänen isänsä Neleus ilmoitti antavansa tämä vaimoksi sille, joka pystyisi varastamaan Ifikloksen – tai joissain lähteissä Fylakoksen – karjan. Bias selviytyi tehtävästä veljensä Melampuksen avulla.
Muita samannimisiä henkilöitä

Pero oli myös mahdollisesti jokijumala Asopoksen äiti suhteesta Poseidonin kanssa.
Patagornis

| Patagornis |
| --- | --- |

 Myöhäismioseeni 15–11 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Käärmekurkilinnut Cariamiformes
Heimo::  †Hirmulinnut Phorusrhacidae
Alaheimo::  †Patagornithinae
Suku::  †Patagornis  Moreno & Mercerat, 1891
Laji::  marshi
Kaksiosainen nimi
 † Patagornis marshi  Moreno & Mercerat, 1891 
Infobox OKNimi-testi OK: 
Patagornis on sukupuuttoon kuollut hirmulintuihin kuulunut käärmekurkilintusuku, joka eli keskisellä mioseenilla. Siihen kuului yksi laji, P. marshi ja se oli varhaisin hirmulintujen alaheimoon Patagornithinae kuulunut suku. Se oli noin 1,7 metriä pitkä petoeläin, eli alaheimossaan keskikokoinen. Patagornista esiintyi Argentiinan alueella.
Paavola (Lahti)

| Paavola |
| --- | --- |
 Lahden kaupunginteatteri kuuluu Paavolan kaupunginosan julkisiin rakennuksiin.
Kaupunki:  Lahti
Koordinaatit:  60.9824°N, 25.6747°E
Kaupunginosa nro:  3
Lähialueet:  Asemantausta, Keski-Lahti, Kiveriö ja Möysä.
Paavola on Lahden 3. kaupunginosa, joka sijaitsee heti Keski-Lahden itäpuolella. Paavola on alun perin ollut puutalovaltainen alue, mutta puutalokortteleita on purettu uusrakentamisen tieltä.
Palveluja kaupunginosassa

Paavolassa on Lahden keskeisimpiä koulutuksen ja kulttuurin kaupunginosia. Siellä toimii useita päiväkoteja (Ainonpuiston pk, Humpulan pk, Möysän pk, Onnelantien pk, Paavolan pk, Villa Piiparin pk), Lahden ruotsinkielinen koulu, Lotilan koulu, Tiirismaan koulu, Lahden lukio Gaudia ja Lahden aikuiskoulutuskeskus. Siellä sijaitsevat oppimiskeskus Fellmannia, Lahden kaupunginkirjasto ja Lahden kaupunginteatteri sekä  Mustakallion hautausmaa kappeleineen. Kaupunginosassa on myös virastotalo ja Päijät-Hämeen pelastuslaitoksen päätoimipiste (Mannerheiminkatu 24).
Kaupunginosan kaupallisista palveluista mainittakoon huonekaluliikkeet, Kauppakeskus Syke ja Paavolan K-Citymarket. Paavolan K-citymarket avattiin 1971, ja se on ketjun vanhin myymälä. Vuoteen 2016 asti Paavolassa toimi myös Anttilan tavaratalo.
Paavolassa sijaitsee myös keikka- ja nuorisotila Kasisali, josta esimerkiksi Tehosekoitin ja Apulanta ovat ponnistaneet julkisuuteen.
Bussilinjat

Linjat 5, 8, 12, 13, 17, 21, 31, 32 ja 35 ohittavat Paavolan Kauppakatua K-Citymarketin edestä.
Linjat 5 ja 13 kääntyvät oikealle Seponkadulle
Muut linjat jatkavat Lahdenkadulle.
Kuvia

Kaupunginkirjasto.
Lahden aikuiskoulutuskeskus.
Paavolan K-Citymarket.
Aiheesta muualla

Kuvia tai muita tiedostoja aiheesta Paavola (Lahti) Wikimedia Commonsissa
Vellamo: Paavola (Arkistoitu – Internet Archive)
ESS: Paavolan vaiheita
ESS: Tilaa vielä kahdelle
ESS: Parasta omat isot pihat
ESS: Puu-Paavolasta kivikyläksi
Lahti
| --- | --- |
Kaupunginosat:  Ahtiala · Asemantausta · Hennala · Jalkaranta · Jokimaa · Järvenpää · Kartano · Kerinkallio · Keski-Lahti · Kilpiäinen · Kiveriö · Kivimaa · Koiskala · Kolava · Kujala · Kunnas · Kytölä · Kärpänen · Laune · Metsäkangas · Mukkula · Myllypohja · Möysä · Niemi · Nikkilä · Okeroinen · Paavola · Pesäkallio · Pirttiharju · Renkomäki · Salpausselkä · Sopenkorpi · Viuha · Ämmälä
Asuinalueet:  Anttilanmäki · Harjunalusta · Hiekkanummi · Kariniemi · Karisto · Liipola · Lotila · Metsäkangas · Petsamo · Riihelä · Saksala · Soltti · Venetsia
Järvet:  Alasenjärvi · Joutjärvi · Kymijärvi · Merrasjärvi · Pikku-Vesijärvi · Vesijärvi
Saaret:  Enonsaari
Museot:  Lahden kaupunginmuseon yksiköt: Hiihtomuseo · Historiallinen museo · Kuvakokoelma · Lahden visuaalisten taiteiden museo Malva · Radio- ja tv-museo · Sotilaslääketieteen museo  Muut: Askon museo · Ravintolamuseo · Sairaalamuseo · Suomen sotilasmusiikkimuseo
Rakennukset ja alueet:  Jokimaan ravikeskus · Lahden kaupungintalo · Lahden rautatieasema · Lahden teatteritalo · Lahden kaupunginkirjasto-maakuntakirjasto · Lahden kisapuisto · Lahden stadion · Radiomäki · Ristinkirkko · Salpausselän hyppyrimäet · Sibeliustalo
Puistot:  Fellmaninpuisto · Erkonpuisto · Kariniemen puisto · Lanu-puisto · Pikku-Vesijärven puisto
Luonnonsuojelualueet:  Häränsilmä-lampi · Linnaistensuo · Pesäkallio
Patsaat, muistomerkit ja -laatat:  Hakkapeliittain kotiinpaluu · Hirvi-patsas · Lahden taistelussa kaatuneiden saksalaisten muistomerkki · Launeen neidot · Lumisota · Mannerheimin ratsastajapatsas · Mikael Agricolan muistomerkki · Punavankien muistomerkki · Vapauden Hengetär
Tapahtumat:  F1 Powerboat Racing · Lahden julistebiennale · Lahden kansainvälinen kirjailijakokous · Lahden markkinat · Lahden runomaraton · Salpausselän Kisat · Summer Up
Paetongtarn Shinawatra

| Paetongtarn Shinawatra |
| --- | --- |
 Paetongtarn Shinawatra lokakuussa 2023
Thaimaan pääministeri
 18. elokuuta 2024 –  
Edeltäjä:  Srettha Thavisin
Henkilötiedot
Syntynyt: 21. elokuuta 1986 (ikä 38) Bangkok, Thaimaa
Arvonimi: Excellency
Tiedot
Puolue:  Pheu Thai -puolue
 Nimikirjoitus
Paetongtarn Shinawatra (thaiksi แพทองธาร ชินวัตร; 21. elokuuta 1986 Bangkok, Thaimaa) on thaimaalainen poliitikko, josta tuli elokuussa 2024 Thaimaan pääministeri. Hän maan historian nuorin pääministeri ja toinen nainen pääministerinä. Paetongtarn tulee vaikutusvaltaisesta suvusta, ja hänen isänsä on entinen pääministeri Thaksin Shinawatra. Paetongtarn aloitti uransa Shinawatran suvun yritysten johtotehtävissä, mutta hän tuli vuonna 2021 mukaan politiikkaan Pheu Thai -puolueessa.
Nuoruus ja opiskelu

Paetongtarn Shinawatra syntyi 1986 Bangkokissa vaikutusvaltaiseen sukuun. Hän oli Thaksin Shinawatran ja Potjaman Damapongin kolmas lapsi, ja hänen isästään Thaksinista tuli myöhemmin Thaimaan pääministeri.
Paetongtarn opiskeli politiikan tutkimusta konservatiivisessa Chulalongkornin yliopistossa, kun hänen isänsä syöstiin vallasta. Paetongtarn kertoi myöhemmin, että hänen isäänsä vastustaneet opiskelijakollegat kohtelivat häntä vihamielisesti. Paetongtarn muutti Britanniaan ja opiskeli siellä Surreyn yliopistosta hotellijohtamisen maisteriksi.
Ura

Paetongtarn toimi valmistuttuaan Shinawatran suvun yrityksissä erilaisissa johtotehtävissä. Hän oli vuonna 2024 Rende Developmentin hotellitoimien toimitusjohtaja. Hän oli samana vuonna myös SC Asset Corporationin suurin osakkeenomistaja 28,5 prosentin osuudellaan. Osakkeiden arvo oli noin 150 miljoonaa dollaria.
Paetongtarn liittyi 2021 Pheu Thai -puolueeseen. Hänet valittiin tuolloin puolueen innovaatioiden ja osallistamisen komitean johtoon. Paetongtarnista tehtiin Thaimaan vuoden 2023 parlamenttivaaleihin yksi puolueen kolmesta pääministeriehdokkaasta, ja myöhemmin samana vuonna hänestä tuli puolueen puoluejohtaja.
Parlamenttivaalit voittaneen Phak Kao Klai -puolueen johtaja Pita Limjaroenrat ei onnistunut muodostamaan hallitusta, koska konservatiivit vastustivat hänen progressiivisia uudistussuunnitelmiaan. Pääministeriksi nousi elokuussa Pheu Thain Srettha Thavisin.
Srettha erotettiin pääministerin paikalta vain oltuaan vain vajaan vuoden pääministerinä. Pheu Thai valitsi elokuussa 2024 hänen seuraajakseen Paetongtarnin, josta tuli Thaimaan nuorin pääministeri ja toinen nainen pääministerinä. Hän on myös Shinawatran klaanin neljäs pääministeri. Häntä ennen virassa ovat olleet hänen isänsä Thaksin, tätinsä puoliso Somchai Wongsawat ja tätinsä Yingluck Shinawatra.
Kuningas Maha Vajiralongkorn asetti Paetongtarnin pääministeriksi 18. elokuuta 2024. Tämä on luvannut pääministerinä jatkaa edeltäjänsä taloudellisia uudistuksia sekä taistella huumekauppaa vastaan ja edistää terveydenhoitojärjestelmää sekä sukupuolten välistä tasa-arvoa.
Petri Makkonen

| Petri Makkonen> Henkilötiedot |
| --- | --- |
Syntynyt: 14. toukokuuta 1988 (ikä 36)
Kansalaisuus:   Suomi
Uran tiedot
Laji:  biljardi
Aiheesta muualla
www.petrimakkonen.com
Petri Makkonen (s. 14. toukokuuta 1988) on suomalainen biljardinpelaaja. Hän on yksi Suomen historian parhaista poolin pelaajista.
Makkonen on voittanut muun muassa World Cup of Pool -maailmanmestaruuden vuonna 2012 yhdessä Mika Immosen kanssa. Lisäksi hän on voittanut junioreiden Euroopan-mestaruuden kasipallossa sekä 18 eri Suomen-mestaruutta poolissa.
Peroksidi

Peroksidi-ionin Lewis-rakenne
Peroksidi on yhdiste, joka sisältää kahden happiatomin välisen yksinkertaisen sidoksen. Peroksidiyhdisteet voivat olla epäorgaanisia, jolloin ne koostuvat kationista ja O22−-anionista, tai orgaanisia peroksideja. Peroksideissa happi ilmenee poikkeuksellisesti hapetusluvulla -I, kun yleensä se on yhdisteissä hapetusluvulla -II.
Eräs tunnettu peroksidi on esimerkiksi vetyperoksidi (H2O2).
Kansanomaisesti peroksidi-sana on tunnettu hiustenvaalennuksessa ja -valkaisussa ja mm. käsitteessä peroksidiblondi.
Peroksideja

Bariumperoksidi (BaO2) CAS-numero 1304-29-6
Bentsoyyliperoksidi eli dibentsoyyliperoksidi (C14H10O4) CAS-numero 94-36-0
Dikumyyliperoksidi (C18H22O2) CAS-numero 80-43-3
Di-tert-butyyliperoksidi (C8H18O2) CAS-numero 110-05-4
Natriumperoksidi (Na2O2) CAS-numero 1313-60-6
Studtiitti (UO4·4(H2O) Uranyyliperoksidimineraali
Vetyperoksidi (H2O2) CAS-numero 7722-84-1
Paavola (Suomen entinen kunta)

| Paavola> Entinen kunta – nykyiset kunnat: Siikajoki |
| --- | --- |

 vaakuna :  sijainti 
Sijainti:  64°36′N, 25°12′E
Lääni:  Oulun lääni
Maakunta:  Pohjois-Pohjanmaa
Kuntanumero:  575
Hallinnollinen keskus:  Paavola
Perustettu:  
– emäpitäjä:  Siikajoki
Liitetty:  1973
– liitoskunnat:  Revonlahti Paavola
– syntynyt kunta:  Ruukki
Pinta-ala:   km²   (1.1.1972)
– maa:  552,3 km²
Väkiluku:  4 395   (31.12.1972)
– väestötiheys:  8,07 as./km²
Paavolan kunnan rajat vuoden 1960 tilastokartassa.
Paavola (aiemmin Pehkola[lähde? ]) on Pohjois-Pohjanmaalla sijainnut entinen Suomen kunta. Paavola yhdistettiin 1973 Revonlahden kanssa Ruukin kunnaksi, ja edelleen 1. tammikuuta 2007 Siikajoen kanssa Siikajoen kunnaksi. Paavolan naapurikunnat olivat Liminka, Revonlahti, Pattijoki, Vihanti ja Rantsila.
Paavolassa järjestettiin Herättäjäjuhlat vuonna 1895.
Paavolassa risteävät seututie 807 ja kantatie 86.
Paavolan puukirkko on vuodelta 1756, ja sen on suunnitellut Matti Honka.
Kyliä

Hartaanselkä
Kirkonkylä (Pehkola, Paavola)
Lappi (myöhemmin Tuomioja)
Luohua
Ruukki
Vuoden 1970 taajamarajauksen mukaan Paavolan taajamat olivat Ruukki (1 148 asukasta, joista 1 145 Paavolan puolella) ja Kirkonkylä (282 asukasta). Vuonna 1960 taajamaksi määriteltiin myös Luohua, joka ei kuitenkaan enää ollut taajama vuonna 1970.
Väestö

Seuraavassa kuvaajassa on esitetty Paavolan väestönkehitys kymmenen vuoden välein vuosina 1880–1970.
| Paavolan väestönkehitys 1880–1970 |
| --- | --- | --- | --- | --- |
| Vuosi |  |  | Asukkaita |  |
| 1880 | 1880 |    | 3 385 | 3 385 |
| 1890 | 1890 |    | 3 921 | 3 921 |
| 1900 | 1900 |    | 4 313 | 4 313 |
| 1910 | 1910 |    | 4 783 | 4 783 |
| 1920 | 1920 |    | 5 143 | 5 143 |
| 1930 | 1930 |    | 5 608 | 5 608 |
| 1940 | 1940 |    | 5 860 | 5 860 |
| 1950 | 1950 |    | 6 515 | 6 515 |
| 1960 | 1960 |    | 5 896 | 5 896 |
| 1970 | 1970 |    | 4 568 | 4 568 |
Lähde: Tilastokeskus.
Tunnettuja paavolalaisia

Matti Arvola (1883–1959), yrittäjä ja yritysjohtaja, kauppaneuvos
Hannes Eskola (1885–1951), kansanedustaja (Maalaisliitto) ja pankinjohtaja
Eeva Heilala (o.s. Taavetti, 1934–2023), kirjailija ja runoilija
Soile Isokoski (s. 1957), laulaja ja pedagogi
Hannes Leinonen (1916–1986), Oulun hiippakunnan piispa
Keijo Minerva (s. 1951 Ruukin kylässä), muusikko
Kari Nenonen (s. 1953), kaupungin-, sairaala- ja järjestöjohtaja
Leena Nissilä (o.s. Karhumaa, s. 1969), kielentutkija, Kotimaisten kielten keskuksen johtaja
Veli Saarinen (1908–1984), juristi, virkamies ja korkeimman hallinto-oikeuden hallintoneuvos
Anna-Maija Ylimaula (s. 1950), arkkitehti, kirjailija ja emeritaprofessori
Aiheesta muualla

Wikimedia Commonsissa on kuvia tai muita tiedostoja aiheesta .
Paavolan kirkon historia (Arkistoitu – Internet Archive)
Paavolan kylä- ja kotiseutuyhdistys (Facebook)
Pataholm

Pataholmin sijainti Kalmarin läänissä.
Pataholm on entinen epäitsenäinen kauppala Ruotsissa. Pataholm sijaitsee Kalmarinsalmen länsirannalla Kalmarin läänissä ja Smålandin historiallisessa maakunnassa. Pataholmin epäitsenäinen kauppala ei muodostanut omaa kuntaansa, vaan se kuului osana Ålemin maalaiskuntaan. Epäitsenäinen kauppala liitettiin Ålemin kuntaan vuonna 1954, ja nykyään Pataholmin alue kuuluu Mönsteråsin kuntaan. Pataholm ei ole taajama eikä pientaajama.
Ruotsin vuoden 1950 väestönlaskennassa Pataholmin epäitsenäisen kauppalan maapinta-ala (ja samalla koko pinta-ala) oli 6 hehtaaria ja alueella oli 54 asukasta. Väestötiheys alueella oli siten 900,0 asukasta maaneliökilometriä kohti.
Aiheesta muualla

Pataholm teoksessa Nordisk familjebok ("Uggleupplagan", 1904–1926) (ruotsiksi)
Palloleijonankorva

| Palloleijonankorva |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Lamiales
Heimo::  Huulikukkaiskasvit
Suku::  Leijonankorvat Leonotis
Laji::  nepetifolia
Kaksiosainen nimi
 Leonotis nepetifolia  (L.) R.Br. 
Katso myös
   Palloleijonankorva Commonsissa 
Infobox OKNimi-testi OK: 
Palloleijonankorva (Leonotis nepetifolia, kissanmintunlehtinen) on koristekasvina käytetty huulikukkaiskasvi. Se on yksivuotinen tai lyhytikäinen monivuotinen ruoho, joka kasvaa yleensä yhdestä kolmeen metriä korkeaksi. Lajin kukinnot kasvavat varressa säännöllisin välein, useasta kukkakiehkurasta muodostuu tiiviitä pallomaisia ryhmiä. Verhiön hampaat ovat otakärkisiä, kukat melko pitkätorvisia, yleensä oranssinpunaisia.
Palloleijonankorva esiintyy alkuperäisenä Afrikassa ja Intiassa. Lisäksi se esiintyy tulokaslajina muissa maanosissa kuten Etelä-Amerikassa ja lukuisilla valtamerten saarilla kuten Havaijissa, Seychelleillä ja Saint Helenalla.
Aiheesta muualla

Suomen Lajitietokeskus: Palloleijonankorva – Leonotis nepetifolia
Nuoruus sumussa

| Nuoruus sumussa |
| --- | --- |
 Elokuvan juliste.
Ohjaaja:  Toivo Särkkä
Käsikirjoittaja:  Toini Aaltonen
Tuottaja:  T. J. Särkkä
Säveltäjä:  Harry Bergström
Kuvaaja:  Armas Hirvonen
Leikkaaja:  Armas Vallasvuo
Lavastaja:  Jaakko Hurme
Pääosat:  Leif Wager Topi Ruuth Hannes Häyrinen Marjatta Uski
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1946
Kesto:  113 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Nuoruus sumussa Toivo Särkän ohjaama elokuva vuodelta 1946. Kliseiseksi luonnehdittu elokuva kuvaa sodanjälkeisiä sopeutumisvaikeuksia. Hannes Häyrinen palkittiin miessivuosa-Jussilla.
Näyttelijät

| 0 | 1 | 2 |
| --- | --- | --- |
|  Leif Wager  | … |  Alf Randell   |
|  Topi Ruuth  | … |  Vilho Raimola   |
|  Hannes Häyrinen  | … |  Hannes Mäkinen, ”Hanski”   |
|  Marjatta Uski  | … |  Inari Mäkinen   |
|  Toini Vartiainen  | … |  Liisu   |
|  Assi Nortia  | … |  Inga Fridell   |
|  Kirsti Hurme  | … |  Mirjami Tervo   |
|  Ruth Luoma-aho  | … |  Irmeli Fridell   |
|  Enni Rekola  | … |  Lilly, Madame Lilly Labert   |
|  Uuno Laakso  | … |  Kyljys-Kalle   |
|  Yrjö Tuominen  | … |  professori Randell   |
|  Ville Salminen  | … |  Mänty   |
|  Ruth Snellman  | … |  professorska Randell   |
|  Maire Suvanto  | … |  Varpu Mäkinen   |
|  Aino Lohikoski  | … |  rouva Mäkinen, Inarin ja Hanskin äiti   |
|  Siiri Angerkoski  | … |  Nanni   |
|  Matti Aulos  | … |  komisario   |
|  Veikko Linna  | … |  Karppi   |
|  Oke Tuuri  | … |  Teutori   |
|  Olavi Saarinen  | … |  Jussi Tervo   |
|  Lida Salin  | … |  Trokarieukko   |
|  Vilho Siivola  | … |  salakauppias   |
|  Kyllikki Väre  | … |  Elli   |
|  Kauko Kokkonen  | … |  luutnantti   |
|  Uuno Montonen  | … |  työnjohtaja   |
|  Lauri Kyöstilä  | … |  Vihtori, työnjohtaja   |
|  Irja Kuusla  | … |  pyykkäri   |
|  Jalmari Rinne  | … |  lehtori   |
|  Artturi Laakso  | … |  rehtori K. Vilanti   |
|  Martti Katajisto  | … |  Irmelin luokkatoverit   |
|  Pentti Siimes  | … |  Irmelin luokkatoverit   |
|  Tommi Rinne  | … |  nuorukaiset   |
|  Mauri Jaakkola  | … |  nuorukaiset   |
|  Eila Pehkonen  | … |  Irmelin luokkatoveri   |
|  William Reunanen  | … |  koplan jäsen   |
|  Toivo Lahti  | … |  sukupuolitautilääkäri   |
|  Leena Häkinen  | … |  Irmelin luokkatoveri   |
|  Leo Sarri  | … |  konstaapeli   |
|  Arvo Lehesmaa  | … |  kirurgi   |
|  Aatos Vainio  | … |     |
|  Rauha Puntti  | … |  myyjätär   |
|  Helvi Aunio  | … |  neiti Holm, myyjätär   |
|  Rauni Luoma  | … |     |
|  Eino Salmi  | … |  mies trokarieukon luona   |
|  Kauko Käyhkö  | … |  luutnantti   |
Paterson

| Paterson |
| --- | --- |
 Näkymä Patersonin keskustaan.
 Paterson Passaicin piirikunnan kartalla.
 Paterson
 Koordinaatit: 40°55′N, 74°10′W 
Valtio:   Yhdysvallat
Osavaltio:  New Jersey
Piirikunta:  Passaic
Väkiluku (2010):  146 199
 
 www.patersonnj.gov 
Infobox OKVirheellinen NIMI-arvo: 
Paterson on kaupunki New Jerseyn osavaltiossa Yhdysvalloissa. Kaupunki kehittyi 1700-luvun lopussa Passaic-joen voimalaitosten teollisuuden ympärille, ja aikanaan kaupunki tunnettiin etenkin silkintuotannostaan. Vuoden 2010 väestönlaskennan mukaan Patersonin asukasluku oli 146 199.